Οι εκπομπές του Info War προσφέρονται δωρεάν.
Αν θέλετε μπορείτε να ενισχύσετε
την παραγωγή στη διεύθυνση info-war.gr.
Η διεύθυνση info-war.gr.
Η εκπομπή Info War με τον Άρη Χατζηστεφάνου.
Όπου σήμερα σας παρουσιάζουμε τις καλύτερες Ισραηλινές εταιρείες που
μπορείτε να προσλάβετε για να ανατρέψετε μια εκλογική μάχη
στη χώρα σας ή στο δήμο σας.
Ακούμε ιστορίες για Ισραηλινούς πρώην πράκτορες που πληρώνονταν
για να ρίχνουν λάσπη στον Κόρμπιν, στον Μαμδάνι
και στον Μελανσόν κι αναρωτιόμαστε εάν κάτι τέτοιο
συμβαίνει εδώ και χρόνια και στην Ελλάδα.
Θυμόμαστε την εποχή που μια ισραηλινή εταιρεία ανέλαβε
τη δολοφονία χαρακτήρα μιας εισαγγελέως από τη Ρουμανία
που ακούει στο όνομα Λάουρα Κοβέσι. Και αναφωνούμε:
"Κοίτα να δεις μικρός που είναι ο κόσμος." Και
τέλος, θυμόμαστε ότι είχαμε μιλήσει για αυτά τα θέματα
πριν από οκτώ χρόνια, όταν ακόμη δεν ήταν και
τόσο κουλ να αποκαλύπτεις την παρέμβαση ισραηλινών εταιρειών και
μυστικών υπηρεσιών στα εσωτερικά ζητήματα ξένων χωρών.
Ο κύριος που σας ιστορεί είναι βέβαια ο δήμαρχος
της Νέας Υόρκης Ζοράν Μαμδάνι, από την εποχή που
έκανε ακόμη τον ράπερ με το όνομα Κάρδαμος.
Και όπως είδαμε και στο τελευταίο πόθεν
έσχες του, όλο και κάτι συνεχίζει να
βγάζει από τα δικαιώματα εκείνων των τραγουδιών.
Εκτός από το να τραγουδάει όμως πριν γίνει
δήμαρχος, ο Μαμδάνι υποσχόταν ότι θα συλλάμβανε τον
Νετανιάχου, όπως έχει ζητήσει το Διεθνές Ποινικό Δικαστήριο.
As mayor, New York City
would arrest Benjamin Netanyahu.
This is a city that our values are
in line with- Ομολογουμένως, η αλήθεια είναι ότι
η δήλωσή του ήταν ελαφρώς παραπειστική, γιατί η
σύλληψη φυγόδικων εγκληματιών πολέμου δεν εντάσσεται στις αρμοδιότητες
του δημάρχου της Νέας Υόρκης.
Του αναγνωρίζουμε όμως τις καλές προθέσεις,
κάτι που δεν έκαναν κάποιοι άλλοι.
Γνωρίζαμε πολύ καλά ότι το ισραηλινό
λόμπι είχε πραγματοποιήσει μια γιγαντιαία επιχείρηση
λάσπης εναντίον του Μαμδάνι.
Αυτό που δεν μπορούσαμε να αποδείξουμε τότε
ήταν ότι στον επικοινωνιακό πόλεμο θα συμμετείχε
και μια ισραηλινή εταιρεία, η Black Cube.
Η σχετική πληροφορία ήρθε στο φως από τη
Γαλλία, όταν οι αρχές ξεκίνησαν να ερευνούν την
παρέμβαση της εταιρείας σε δικές τους εκλογικές αναμετρήσεις.
The French prime minister on Thursday convened
political leaders and reported on the threat
in the presence- Ο Γάλλος πρωθυπουργός συγκάλεσε
την Πέμπτη τους πολιτικούς αρχηγούς και τους
ενημέρωσε για μια νέα απειλή παρουσία του
επικεφαλής της γαλλικής υπηρεσίας ανίχνευσης παραπληροφόρησης.
Ο τελευταίος ανέφερε ότι οι αρχές υποπτεύονται
μια ισραηλινή εταιρεία με την ονομασία Black
Cube για μια εκστρατεία δυσφήμισης πριν από
τις δημοτικές εκλογές του 2026.
Η δράση της συγκεκριμένης εταιρείας δεν
περιορίστηκε στις δημοτικές εκλογές της Γαλλίας.
Φαίνεται επίσης να έχει χρησιμοποιηθεί για ψηφιακές παρεμβάσεις στην
Αγγόλα, το Τόγκο, τις εκλογές στη Σκωτία και τις
δημοτικές εκλογές της Νέας Υόρκης το 2025.
Η Black Cube είναι μια εταιρεία φάντασμα
για την οποία υπάρχουν ελάχιστες πληροφορίες.
Ξέρουμε βέβαια ότι το σύνολο αυτών των
εταιρειών κατασκοπείας, εκβιασμών και διαδικτυακού bullying απαρτίζονται
από πρώην στελέχη των μυστικών υπηρεσιών του
στρατού, όπως η ομάδα 8200 του IDF.
Κι ενώ μέχρι τώρα η δράση τους περιοριζόταν σε
τριτοκοσμικά καθεστώτα της Αφρικής ή στην Ελλάδα, για πρώτη
φορά βλέπουμε να παρεμβαίνουν σε εκλογικές αναμετρήσεις σε χώρες
όπως η Γαλλία και οι Ηνωμένες Πολιτείες.
The French prime minister said Paris had asked
Israel for explanations on Black Cube's actions.
Ο Γάλλος πρωθυπουργός δήλωσε το Παρίσι είχε ζητήσει από
το Ισραήλ εξηγήσεις για τις ενέργειες Black Cube, καθώς
και βοήθεια στην προσπάθεια να διαπιστωθεί ποιος μπορεί να
κρύβεται πίσω από την εκστρατεία δυσφήμισης.
Το πρακτορείο Reuters ανέφερε τον περασμένο μήνα
ότι οι γαλλικές αρχές υποψιάζονταν ότι η
Black Cube βρισκόταν πίσω από μια διαδικτυακή
εκστρατεία δυσφήμισης τριών υποψηφίων δημάρχων από το
αριστερό φιλοπαλαιστινιακό κόμμα Αníπότακτη Γαλλία στις δημοτικές
εκλογές του Μαρτίου.
Η Black Cube, όπως είπαμε, είναι εταιρεία
για την οποία έχουμε τις λιγότερες πληροφορίες.
Για να καταλάβουμε πώς ακριβώς κινούνται οι
Ισραηλινοί μισθοφόροι της ενημέρωσης, θα πρέπει να
στραφούμε στην αρχετυπική ισραηλινή εταιρεία που παρεμβαίνει
σε εκλογικές αναμετρήσεις, την ομάδα Jorge.
Και θα το κάνουμε δανειζόμενοι μερικά στοιχεία από
το βιβλίο "Προπαγάνδα και παραπληροφόρηση στο Internet." Η
Τέιλορ Μπλέικ που ακούτε είναι μια διάσημη influencer
που εδώ τραγουδάει στον αγαπημένο της Εμμανουέλ, ο
οποίος τυχαίνει να είναι στρουθοκάμηλος.
Σύμφωνα μάλιστα με την Washington Post, είναι
η διασημότερη εν ζωή στρουθοκάμηλος με τρία
κόμμα δύο εκατομμύρια ακόλουθους στο TikTok.
Το καλοκαίρι του 2022 η Μπλέικ διαπίστωσε
ότι κυκλοφορούσαν στο Twitter εκατοντάδες μηνύματα σύμφωνα
με τα οποία η Στρουθοκάμηλος είχε ψοφήσει.
Ο Εμμανουέλ όμως καθόταν δίπλα της, γεμάτος
ενέργεια και όνειρα για το μέλλον.
Όπως αποδείχτηκε λίγους μήνες αργότερα, η φήμη του
θανάτου του είχε ξεκινήσει από μια Ισραηλινή εταιρεία,
η οποία για να επιδείξει τις ικανότητές της
στη διασπορά παραποιημένων ειδήσεων, είχε δημιουργήσει εκατοντάδες ψεύτικους
λογαριασμούς σε μέσα κοινωνικής δικτύωσης, οι οποίοι θρηνούσαν
για τον υποτιθέμενο χαμό του Εμμανουέλ.
Η εταιρεία ήταν γνωστή στον σκοτεινό κόσμο
των μυστικών υπηρεσιών και μεγάλων επιχειρήσεων μόνο
με την ονομασία Team Jorge.
ιστορία όμως είχε και μία ακόμη ανατροπή.
Οι πελάτες στους οποίους έγινε η επίδειξη
ήταν μέλη ενός διεθνούς κονσόρτσιουμ δημοσιογράφων και
προσποιούνταν ότι εκπροσωπούν πολιτικούς μιας αφρικανικής χώρας
που ήθελαν λέει, να ανατρέψουν το αποτέλεσμα
των εθνικών εκλογών.
Αφού πέρασαν από δεκάδες μεσάζοντες και πραγματοποίησαν
τηλεδιασκέψεις στις οποίες μιλούσαν με ένα πρόσωπο
με φλουταρισμένα χαρακτηριστικά, κατάφεραν να γίνουν δεκτοί
στα γραφεία της ομάδας Jorge στην πόλη
Μοντίν, κοντά στο Τελ Αβίβ.
Απέναντί τους στεκόταν πλέον ο ίδιος ο
Jorge, που όπως αποδείχτηκε ήταν το παρατσούκλι
του Ισραηλινού επιχειρηματία Ταλ Χαναν.
Τα εξηγούσαν παλαιότερα συντάκτες
της εφημερίδας Guardian.
"This is Tal Hanan, the mastermind behind Team
Jorge, a covert unit that specializes in hacking..."
"Αυτός είναι ο Ταλ Χαναν, ο εγκέφαλος πίσω
από την ομάδα Jorge, μια μυστική μονάδα που
ειδικεύεται στην πειρατεία και την παραπληροφόρηση.
Εδώ και δύο δεκαετίες η πραγματική
ταυτότητα του Χαναν παρέμενε μυστική.
Τώρα ο Guardian και η ερευνητική
ομάδα Forbidden Stories μπορεί να αποκαλύψει
ποιος είναι, πού έχει εργαστεί και
πώς χειραγωγεί εκλογικές αναμετρήσεις έναντι αμοιβής.
Οι δημοσιογράφοι μας ενεργούσαν μυστικά ως υποψήφιοι πελάτες
που ήθελαν να επηρεάσουν εκλογές στην Αφρική.
Σε έξι ώρες συναντήσεων που κατέγραψαν ο
Χαναν και ομάδα του με έδρα το
Ισραήλ, μας παρουσίασαν τις υπηρεσίες τους.
Ο Χαναν έχει σαν πελάτες εταιρείες και
πολιτικούς και είναι περήφανος για τις αποστολές
του." posts about past and present jobs.
"I'll show you why our system is considered by the
type of client that buy it." "Θα σας δείξω γιατί
το σύστημά μας θεωρείται το καλύτερο, αλλά και ποιος είναι
ο τύπος του πελάτη που το αγοράζει.
Διέθετε με πολλές χιλιάδες προφίλ και κάθε
ένα από αυτά έχει πολυεπίπεδη λειτουργία.
Αυτό σημαίνει ότι έχει επίσης λογαριασμούς στο Facebook,
στο Instagram, στο Twitter και έχει δικό του
κανάλι στο YouTube, Telegram και όπου αλλού θέλετε."
YouTube channel and Telegram and whatever you want.
Η ομάδα Jorge, όπως είπαμε, είναι
αρχετυπικό παράδειγμα Ισραηλινών μισθοφόρων με προϋπηρεσία
σε μυστικές υπηρεσίες που παρεμβαίνουν σε
εκλογές για λογαριασμό εταιρειών και πολιτικών.
Περισσότερα, όπως είπαμε, θα διαβάσετε γι' αυτό
στο βιβλίο Προπαγάνδα και Παραπληροφόρηση στο Internet.
Γιατί εμείς εδώ θέλουμε να φέρουμε την ιστορία μας
λίγο πιο κοντά στην Ελλάδα και στην κυβέρνηση Μητσοτάκη.
"Εργάζομαι με ηγέτες και κράτη με στόχο να επηρεάζουμε
τη λήψη πολιτικών αποφάσεων και την κοινή γνώμη." Ο
κύριος που ακούτε ονομάζεται Ισραήλ Είνхоρν και εδώ τον
ακούμε σε μία από τις ελάχιστες συνεντεύξεις που έχει
δώσει σε ισραηλινά μέσα ενημέρωσης.
Ο κύριος Είνхоρν είναι ελαφρώς δυσεύρετος γιατί οι
αρχές στο Ισραήλ τον αναζητούν να τον συλλάβουν
και έχει βρει καταφύγιο στη Σερβία, όπου ήταν
και βασικός σύμβουλος του προέδρου της χώρας.
Μεταξύ άλλων, ο Είνхоρν κατηγορείται για εμπλοκή στο
σκάνδαλο Qatar Gate, για κατασκοπεία και παρεμπόδιση του
έργου της δικαιοσύνης στην υπόθεση της δίκης του
Νετανιάχου για διαφθορά και πολλά, πολλά άλλα.
Για χρόνια ο συγκεκριμένος κύριος ήταν ένα από
τα βασικά στελέχη της εταιρείας Perception, σύμβουλος του
Νετανιάχου και στενός φίλος του προέδρου Χέρτζογκ.
Και ο τελευταίος κάποια μέρα φέρεται να του είπε
"Γιατί δεν πας να δουλέψεις και με τον Μητσοτάκη,
που είναι και δικός μας άνθρωπος;" Όπως αποκάλυψε η
εφημερίδα Haaretz στα τέλη του 2022, λίγους μήνες πριν
από τις ελληνικές εκλογές, ο Χέρτζογκ ζήτησε από στελέχη
της Perception να έρθουν σε επαφή με τον Σταύρο
Παπασταύρου της Νέας Δημοκρατίας.
Από αυτή την επικοινωνία προέκυψαν
συναντήσεις μεταξύ Ισραηλινών πολιτικών συμβούλων
και Ελλήνων συνεργατών της κυβέρνησης.
Σύμφωνα πάντα με την Haaretz, μέλη της
ομάδας της Perception ταξίδεψαν επανειλημμένα στην Ελλάδα
κατά τη διάρκεια της προεκλογικής περιόδου.
Η συμβολή τους, σύμφωνα με
την εφημερίδα, επικεντρώθηκε στη διαμόρφωση
και ενίσχυση στρατηγικών ψηφιακής επιρροής.
Η αλήθεια είναι ότι δεν γνωρίζουμε τι
ακριβώς έκανε η Perception για λογαριασμό της
Νέας Δημοκρατίας πριν από τις εκλογές.
Ίσως γιατί σε αντίθεση με τη Γαλλία, κανένας
δεν μπήκε στον κόπο να το διερευνήσει.
Εάν όμως κορυφαία στελέχη της εταιρείας έχουν πάνω
τους το μισό Ποινικό Κώδικα, συμπεριλαμβανομένης της διαρροής
απόρρητων εγγράφων, κάτι καλό θα έκαναν.
Όλες οι ισραηλινές εταιρείες που περιγράψαμε κατηγορούνται
ότι παίζουν έναν εξαιρετικά βρώμικο ρόλο, απειλώντας
δημοκρατικές διαδικασίες σε όλο τον κόσμο.
Καμία όμως δεν μπορεί να συγκριθεί σε επικινδυνότητα
με την εταιρεία Black Cube, που άνοιξε το
δρόμο για την ιδιωτικοποίηση των Ισραηλινών μυστικών υπηρεσιών.
Πέρα από επιχειρήσεις επηρεασμού της κοινής
γνώμης, η Black Cube χρησιμοποιούσε έναντι
αμοιβής αρκετές από τις πιο βρώμικες
πρακτικές των μυστικών υπηρεσιών του Ισραήλ.
Και αν θυμάστε, είχαμε ασχοληθεί με αυτήν
για πρώτη φορά πριν από οχτώ χρόνια.
Τότε όμως δεν είχαμε δώσει προσοχή σε μια λεπτομέρεια:
ότι ένα από τα θύματα της Black
Cube, που δέχτηκε ολομέτωπη προσπάθεια δολοφονίας χαρακτήρα,
ήταν και μια νεαρή τότε εισαγγελέας στη
Ρουμανία, που ακούει στο όνομα Λάουρα Κοβέσι.
Και φυσικά τότε δεν την ήξερε κανένας και στην Ελλάδα.
Η Black Cube ήρθε και πάλι στο προσκήνιο
το 2026, όταν αποδείχτηκε ότι ενεπλάκη στις εκλογές
της Σλοβενίας εναντίον του πρωθυπουργού της χώρας.
Γι' αυτό στη συνέχεια θα θυμηθούμε μερικές
ακόμη ωραίες ιστορίες από τη δράση της.
Η μουσική που ακούτε μας έρχεται από το κοντσέρτο
για δύο τρομπέτες σε Σι μείζονα του Βιβάλdi.
Και η μόνη σχέση του με τη
σημερινή εκπομπή είναι ότι το συγκεκριμένο κομμάτι
ακούγεται στην ταινία "Όλοι άνθρωποι του Προέδρου"
για την αποκάλυψη του σκανδάλου Watergate.
Είναι, εάν θυμάστε, η σκηνή που ο Ρόμπερτ
Ρέντφορντ μπαίνει ανήσυχος στο σπίτι του Ντάστιν Χόφμαν.
Επειδή φοβάται ότι μπορεί να υπάρχουν κορμοί
στο διαμέρισμα, βάζει να παίζει δυνατά μουσική
του Βιβάλdi και αντί να μιλήσει, πληκτρολογεί
στη γραφομηχανή αυτά που θέλει να πει.
Το βαθύ λαρύγγι, γράφει, πιστεύει ότι η
ζωή μας ίσως βρίσκεται σε κίνδυνο.
Το σπίτι παρακολουθείται.
Η ιστορία όμως παίζει περίεργα παιχνίδια και η
ταινία "Όλοι οι άνθρωποι του Προέδρου" επανήλθε στην
επικαιρότητα με έναν μάλλον περίεργο τρόπο.
Η Αν Νόρις, πρώην αξιωματούχος του State Department,
έλαβε ένα περίεργο email στον υπολογιστή της.
Μια εταιρεία παραγωγής που άκουγε στο όνομα Shell
Productions ζητούσε τη βοήθειά της για τα γυρίσματα
μιας νέας ταινίας για το Λευκό Οίκο.
Θα είναι, της είπαν, κάτι ανάμεσα στο "Όλοι
οι άνθρωποι του Προέδρου" και το West Wing.
Η Νόρις δεν απάντησε ποτέ και όπως αποκάλυψε
το περιοδικό New Yorker, έκανε πολύ καλά.
Γιατί ο αποστολέας του email δεν εργαζόταν για
κάποια εταιρεία παραγωγής, αλλά για μία από τις
μεγαλύτερες ιδιωτικές εταιρείες πληροφοριών του πλανήτη.
Και αυτό που πραγματικά ζητούσε δεν ήταν η
βοήθεια της Αν Νόρις, αλλά πληροφορίες για τον
σύζυγό της, τον πρώην σύμβουλο του Ομπάμα για
θέματα εξωτερικής πολιτικής, Μπεν Ροουτς.
Μας τα εξηγούσε το Democracy Now!
"Η Ισραηλινή ιδιωτική εταιρεία πληροφοριών Black Cube ανέλαβε
να οργανώσει μια βρώμικη επιχείρηση εναντίον αξιωματούχων της
κυβέρνησης Ομπάμα που ασχολούνταν με τη συμφωνία για
το πυρηνικό πρόγραμμα του Ιράν.
Η εταιρεία ανέλαβε να ερευνήσει την προσωπική
και την επαγγελματική ζωή στενών συνεργατών του
Ομπάμα και των συζύγων τους, με στόχο
να διαβληθεί το κύρος της συμφωνίας.
Η Black Cube στελεχώνεται από πρώην αξιωματούχους
της Μοσάντ και άλλων ισραηλινών υπηρεσιών.
Πρόκειται για την ίδια εταιρεία που προσέλαβε
ο παραγωγός του Χόλιγουντ Χάρβεϊ Γουάινστιν για
να εμποδίσει την κυκλοφορία άρθρων που αποκάλυπταν
τα περιστατικά σεξουαλικής παρενόχλησης." Οι πληροφορίες παραμένουν
συγκεχυμένες ως προς το ποιος προσέλαβε την
εταιρεία Black Cube.
Ο Observer, που αποκάλυψε πρώτος την
υπόθεση, υποστηρίζει ότι την προσέλαβαν άνθρωποι
από το επιτελείο του Ντόναλντ Τραμπ.
Τα αμερικανικά μέσα ενημέρωσης, όπως η New
York Times και το περιοδικό New Yorker,
δηλώνουν ότι δεν γνωρίζουν ποιος την προσέλαβε.
Ξέρουν όμως πολύ καλά ότι η
συμφωνία κλείστηκε την περίοδο που ο
Τραμπ πραγματοποιούσε επίσημη επίσκεψη στο Ισραήλ.
Σε κάθε περίπτωση, εσείς τολμήστε απλώς να φανταστείτε
τι θα είχε συμβεί εάν η εταιρεία Black
Cube δεν ήταν ισραηλινή αλλά ρωσική.
Εάν ο Αμερικανός πρόεδρος είχε προσλάβει
πρώην πράκτορες της FSB, της συνέχειας
της KGB, και τους ανέθετε να
ξεκινήσουν πόλεμο λάσπης εναντίον Αμερικανών αξιωματούχων.
Εμάς πάλι δεν μας ενδιαφέρει τόσο ότι η
Black Cube στελεχώνεται από Ισραηλινούς πράκτορες, όσο το
ότι αποτελεί το μέλλον σε μια αγορά δεκάδων
δισεκατομμυρίων δολαρίων, εκεί όπου οι μυστικές υπηρεσίες συνεχίζουν
να εργάζονται για λογαριασμό κρατών, χωρίς όμως να
ανήκουν σε αυτά.
Θα τα συζητήσουμε ευθύς αμέσως, παρακολουθώντας
τις πιο συναρπαστικές ιστορίες ιδιωτικής κατασκοπείας.
Κάποια Eliza, που για να πούμε την αμαρτία μας δεν
την είχαμε ξανακούσει στη ζωή μας και θα προτιμούσαμε να
συνεχίσουμε έτσι, τραγουδά για το κίνημα me too.
Το κίνημα που γεννήθηκε ύστερα από τις
καταγγελίες περί σεξουαλικής παρενόχλησης και βιασμών εναντίον
του παραγωγού του Χόλιγουντ Harvey Weinstein.
Ο Weinstein έγινε σύμβολο της ανδρικής χυδαιότητας
στη βιομηχανία του θεάματος και κανένας δεν
θέλει να του στερήσει αυτόν τον τίτλο.
Ο ίδιος σκέφτηκε ότι θα μπορούσε να
κερδίσει τη μάχη αναθέτοντας σε μια ιδιωτική
εταιρεία κατασκόπων να τον προστατεύσει.
Η είδηση εδώ όμως είναι το ποιος
παρέπεμψε στην ισραηλινή εταιρεία Black Cube.
Συνεχίζουμε το πρόγραμμα με τα νεότερα από τις
καταγγελίες εναντίον του Harvey Weinstein περί βιασμού και
την περίεργη σύνδεσή του με το Ισραήλ.
Γνωρίζουμε ότι Weinstein προσέλαβε μια ομάδα από
πρώην πράκτορες του Ισραήλ για να ρίξει
λάσπη σε όσους τον κατηγορούσαν για βιασμούς.
Μαθαίνουμε όμως ότι άνθρωπος που του
πρότεινε αυτή την εταιρεία ήταν ο
πρώην πρωθυπουργός του Ισραήλ Ehud Barak.
Οι ιστορίες όμως της Black Cube δεν σταματούν εδώ.
Γιατί ανάμεσα στις πολλές δουλειές που ανέλαβαν οι
πρώην πράκτορες της Μοσάντ, κάποιες σχετίζονταν με την
κατάρρευση του τραπεζικού συστήματος στην Ισλανδία.
Γι' αυτά όμως θα συζητήσουμε
στο δεύτερο μέρος της εκπομπής.
Οι εκπομπές του InfoWar προσφέρονται δωρεάν.
Αν θέλετε μπορείτε να ενισχύσετε
την παραγωγή στη διεύθυνση info-war.gr.
Εκπομπής InfoWar. Μέρος δεύτερο.
Όπου οδηγούμαστε ιστορίες ιδιωτικής κατασκοπείας
με πρώην πράκτορες της Μοσάντ.
Τους είδαμε να στηρίζουν τον Weinstein όταν
κατηγορούνταν για βιασμούς γυναικών και να αναζητούν
λάσπη για Αμερικανούς αξιωματούχους που έστησαν τη
συμφωνία για το πυρηνικό πρόγραμμα του Ιράν.
Συζητάμε για την ισραηλινή εταιρεία πληροφοριών Black Cube και
έχει έρθει η στιγμή να γνωρίσουμε την πρώτη μεγάλη
της επιτυχία στην τραπεζική κρίση της Ισλανδίας.
Το ημερολόγιο γράφει 3 Μαΐου του 1986 και
σε μια αίθουσα στο Bergen της Νορβηγίας κάνουν
την εμφάνισή τους δύο περίεργοι κύριοι και μια
κυρία που φοράνε λευκά, χρυσά και ασημί σακάκια.
Η μυστηριώδης τρόικα άκουγε στο όνομα Icy.
Ήταν το συγκρότημα που είχε επιλεγεί να εκπροσωπήσει
την Ισλανδία στο διαγωνισμό τραγουδιού της Eurovision.
Αυτό που δεν γνώριζαν οι Icy ήταν ότι το τραγούδι
τους θα αποδεικνύονταν προφητικό για το μέλλον της χώρας.
Ο τίτλος του ήταν Glenti Banking, η τράπεζα της
ευτυχίας και οι στίχοι ήταν όλα τα λεφτά.
Ποτέ μην κάνεις καταθέσεις, μόνο αναλήψεις, τραγουδούσαν
οι Icy και ύστερα συμπλήρωναν με νόημα:
οι αμαρτίες σου κοιμούνται σαν ανεξόφλητη επιταγή.
Το τραπεζικό σύστημα της Ισλανδίας θα ακολουθήσει
για δεκαετίες την εντολή του τραγουδιού, κάνοντας
μόνο αναλήψεις και καθόλου καταθέσεις.
Ένα τρελό παιχνίδι κερδοσκοπίας με βρετανικά και
ολλανδικά κεφάλαια που οδήγησε στην ολοκληρωτική κατάρρευση.
Και στο επίκεντρο αυτής της
σπέκουλας ήταν η τράπεζα Kaupthing.
Και αν νομίζετε ότι δεν το προφέρουμε σωστά,
ακούστε και τον John Cleese των Monty Python
όταν έκανε την τηλεοπτική διαφήμιση της τράπεζας.
Ο John Cleese έκανε τη διαφήμιση ένα
χρόνο πριν από την κατάρρευση της τράπεζας
και ολόκληρης της οικονομίας της Ισλανδίας.
Τότε που όλοι ήταν ακόμη χαμογελαστοί
και χαρούμενοι και οι οίκοι αξιολόγησης
χειροκροτούσαν την πορεία της ισλανδικής οικονομίας.
Η Kaupthing είναι η μεγαλύτερη εταιρεία στην Ισλανδία.
Μια εταιρεία στην οποία απολαμβάνεις όλα τα
πλεονεκτήματα μιας τεράστιας παγκόσμιας τράπεζας εκατομμυρίων.
Πόσα εκατομμύρια είπαμε είστε στην
Ισλανδία; Τριακόσιες χιλιάδες κάτοικοι; Καλά.
Η Kaupthing, λοιπόν, είναι η μεγαλύτερη
εταιρεία σε αυτή μικροσκοπική χώρα.
αν ο πληθυσμός σας είναι μόνο τριακόσιες χιλιάδες,
γιατί κάνουμε αυτά τα διαφημιστικά; Γιατί δεν τους
παίρνετε όλους ένα τηλέφωνο; Ενδεχομένως τα στελέχη της
Kaupthing να πήραν όλους τους Ισλανδούς τηλέφωνο μέσα
στην παραζάλη ενός τραπεζικού συστήματος καζίνο.
Ύστερα όμως ήρθε το τέλος.
Η Kaupthing κατέρρευσε και η κυβέρνηση της
Ισλανδίας αντί να την ανακεφαλαιοποιήσει, την εθνικοποίησε.
Άκουσον άκουσον.
Ήθελε, λέει, να μην πληρώσουν οι
Ισλανδοί πολίτες την κερδοσκοπία ξένων χωρών.
Άκουσον άκουσον.
Και όλα αυτά έγιναν, λέει, γιατί ο πρόεδρος
της χώρας σεβάστηκε το αποτέλεσμα ενός δημοψηφίσματος.
Άκουσον άκουσον.
Αυτό που εμάς μας αφορά σήμερα είναι ότι
τρία χρόνια μετά την κρίση, οι αρχές της
Ισλανδίας και της Μεγάλης Βρετανίας πίστεψαν ότι έχουν
εντοπίσει τον ένοχο της κατάρρευσης.
Λεγόταν Ρίτσαρντ Τσένκις και αν πιστέψουμε τα ρεπορτάζ
των βρετανικών μέσων ενημέρωσης, αποτελεί ίσως το σημαντικότερο
απομεινάρι της φεουδαρχίας στην εποχή μας.
Για την ακρίβεια, είναι αυτό που ο
Κάρολος Μαρξ θα αποκαλούσε ο απόλυτος ραντιέρης.
Ο Βίνσεντ Τσένκις είναι ο μεγαλύτερος
ιδιοκτήτης οικοπέδων κατοικιών στη Μεγάλη Βρετανία.
Ειδικεύεται σε μια ειδική κατηγορία ενοικιάσεων που
έχει τις ρίζες της στη φεουδαρχία.
Διακόσιες πενήντα χιλιάδες ιδιοκτήτες ακινήτων που έχουν
τα σπίτια τους στα οικόπεδά του, πληρώνουν
σε αυτόν ογδόντα εκατομμύρια δολάρια το χρόνο.
Και όλα αυτά τα αγόρασε με δανεικά χρήματα.
Το 2011 όμως, ο Τσένκις αντιμετώπισε ένα πρόβλημα.
Η υπηρεσία Μεγάλων Υποθέσεων Διεφθαρίας της Βρετανίας έκρινε
ότι ο Τσένκις ήταν υπεύθυνος για την κατάρρευση
της ισλανδικής τράπεζας Kaupthing και ένα ωραίο πρωί
η Scotland Yard χτύπησε την πόρτα του.
Τσένκις και αδελφός του Ρόμπερτ συνελήφθησαν.
Επιθεωρητές της Υπηρεσίας Σοβαρών Υποθέσεων
Διεφθαρίας έψαξαν τα γραφεία τους.
Αναζητούσαν στοιχεία για δάνεια που έλαβαν
από μια ισλανδική τράπεζα με βρετανικές
καταθέσεις πριν αυτή καταρρεύσει.
Οι βρετανικές και οι ισλανδικές αρχές ήταν πλέον
βέβαιες ότι έχουν στα χέρια τους τον άνθρωπο
που πυροδότησε την κατάρρευση ολόκληρης της ισλανδικής οικονομίας.
Αυτός όμως κάλεσε τον Μπάτμαν.
Για την ακρίβεια, κάλεσε τους πρώην πράκτορες της
Μοσάντ που εργάζονται για την εταιρεία Black Cube.
Εκείνη την εποχή η Black Cube είχε μόλις
κλείσει τον πρώτο χρόνο της ύπαρξής της.
Είχε δημιουργηθεί το 2010 από τον Νταν
Ζορέλα, πρώην μέλος της Υπηρεσίας Πληροφοριών του
Ισραηλινού Στρατού και τον Άβι Γιανούς, στέλεχος
της Υπηρεσίας Στρατηγικού Σχεδιασμού του Ισραηλινού Στρατού.
Και οι δυο τους, όταν άκουσαν την υπόθεση
της ισλανδικής τράπεζας, κατάλαβαν ότι βρήκαν την ευκαιρία
που θα εκτόξευε τη νεοσύστατη εταιρεία τους.
Η Black Cube άρχισε να παρακολουθεί πρώην στελέχη
της ισλανδικής τράπεζας και από τις πληροφορίες που
συνέλεξε κατάφερε να αθωώσει τον πελάτη της.
Η έρευνα διακόπηκε καθώς οι έρευνες κρίθηκαν παράνομες.
Τώρα ο Τσένκις και ο αδελφός του ζητούν
από τις βρετανικές αρχές μισό δισεκατομμύριο δολάρια αποζημίωση,
δηλαδή δέκα φορές περισσότερα από τον προϋπολογισμό της
εισαγγελίας που είχε διατάξει την έρευνα.
Χάρη, λοιπόν, στην παρέμβαση μιας ισραηλινής
εταιρείας, ο διωκόμενος έγινε διώκτης.
Ευτυχώς για την Ισλανδία, είχε καταφέρει
αρκετά νωρίτερα να λύσει τα δικά
της προβλήματα, φυλακίζοντας αρκετούς τραπεζίτες και
εθνικοποιώντας τις τράπεζες που κατέρρεαν.
Όλα αυτά δηλαδή που απαγορεύεται να κάνεις
εάν ανήκεις στη ζώνη του ευρώ ή
εάν αποτελείς αποικία χρέους της Φρανκφούρτης.
Οι Ισλανδοί, βλέπετε, άκουγαν εκείνο το τραγούδι της
Bjork που λέει "Στάσου μόνος σου στα δικά
σου πόδια, γιατί βαρέθηκα την γκρίνια σου.
Να είσαι αυτάρκης γιατί είσαι μόνος σου και
κανείς δε θα έρθει να σε σώσει." Στην
εκπομπή Infowar με τον Άρη Κατεστηφάνου διηγούμαστε ιστορίες
για Ισραηλινούς πράκτορες της Μοσάντ που πήραν το
εφάπαξ τους και άνοιξαν μία από τις μεγαλύτερες
ιδιωτικές εταιρείες πληροφοριών στον πλανήτη, την Black Cube.
Όπως αποκάλυψαν τα στελέχη της εταιρείας σε
συνέντευξή τους στην έκδοση Forbes του Ισραήλ,
τα μέσα που μετέρχονται για να συγκεντρώσουν
πληροφορίες μοιάζουν βγαλμένα από βιβλία κατασκοπευτικών μυθιστορημάτων.
Σε αρκετές περιπτώσεις έστησαν ολόκληρες εταιρείες
βιτρίνα με αληθινά γραφεία, όπου άλλοι
πράκτορες παρίσταναν τους υπαλλήλους.
Σε μια περίπτωση χρησιμοποίησαν Κινέζους, οι οποίοι
εμφανίστηκαν σαν επενδυτές και απέσπασαν πληροφορίες για
λογαριασμό του ασφαλιστικού κολοσσού AmTrust.
Σε άλλες περιπτώσεις, όπως αφήνουν να εννοηθεί
στις συνεντεύξεις τους, χρησιμοποιούν τη γυναικεία ή
την ανδρική γοητεία ορισμένων πρακτόρων τους.
Μια πολύ παλιά τεχνική της Μοσάντ, την
οποία, αν θυμάστε, είχαν χρησιμοποιήσει και στην
περίπτωση του Μόρντεχαϊ Βανούνου, του ανθρώπου που
αποκάλυψε το μυστικό πυρηνικό οπλοστάσιο του Ισραήλ.
Όπως μας θύμιζαν οι Dream Academy, ο
Βανούνου βρήκε αποδεικτικά στοιχεία για την ύπαρξη
υπόγειων πυρηνικών εργαστηρίων στο Ισραήλ.
Ο Μόρντεχαϊ, λέει το τραγούδι, θέλησε να
ενημερώσει τον κόσμο και αίφνης είδε τη
φωτογραφία του πρωτοσέλιδο στις εφημερίδες.
Αναγκάστηκε λοιπόν να διαφύγει στο εξωτερικό.
Κρυβόταν στο Λονδίνο, καθώς λάμβανε
απειλές για τη ζωή του.
Στους δρόμους του Σόχο όμως, συνεχίζουν οι Dream
Academy, γνώρισε μια κοπέλα που την έλεγαν Σίντι.
Του φάνηκε συμπαθητική.
Τα φτιάξανε και φύγανε μαζί για τη Ρώμη.
Σύντομα όμως διαπίστωσε ότι η Σίντι
εργαζόταν για την κυβέρνηση του Ισραήλ.
Για την ιστορία, η Ισραηλινή πράκτορας λέγεται
Τσέριλ Μπέντοφ και σήμερα έχει τη δική
της εταιρεία real estate στις Ηνωμένες Πολιτείες.
Η Black Cube λοιπόν αποτελεί ένα ακόμη
παράδειγμα ιδιωτικοποίησης υπηρεσιών που μέχρι σήμερα ανήκαν
στο κράτος και ενίοτε στο παρακράτος.
Και όπως μάθαμε και από την εταιρεία μισθοφόρων
Blackwater, αυτή η σχέση προσφέρει ένα εξαιρετικό πλεονέκτημα.
Τα κράτη αναθέτουν τις πιο βρώμικες
δουλειές σε υπεργολάβους, σε ιδιώτες και
έτσι δεν παραβιάζουν το διεθνές δίκαιο.
Γι' αυτό οι Ηνωμένες Πολιτείες είχαν αναθέσει
την πραγματοποίηση των χειρότερων βασανιστηρίων στην Blackwater
και ίσως αύριο να αναθέσουν ακόμη σημαντικότερες
αποστολές στην Black Cube.
Κάπου εδώ όμως εμείς λέμε να σας αφήσουμε και
γι' αυτή την εβδομάδα από τον Άρη Χατζηστεφάνου στο
μικρόφωνο και τον Δημήτρη Σαθόπουλο στην τεχνική επιμέλεια.
Γεια σας και χαρά σας!